Is die prediking voldoende? - www.bybelkennis.co.za
by Mitch Kalp · 18/04/2013
Maar selfs mense wat elke week die eredienste bywoon kan die belang hiervan oorskat – veral as dit net luister na 'n preek behels. 'n Student kan tog nie net lesings bywoon en dink hy kan slaag nie – hy moet darem buite die klas ook iets doen. Sy insig in die vak gaan hiersonder nie dieper nie. Maar het ons ook nie 'n meer uitgebreide sillabus gekry nie? Ja, ons mag 'n Bybel leesprogram volg, maar maak ons werklik erns met die sillabus se materiaal?
Is ons soos die student wat dieper delf? Ja, jy woon die eredienste by, maar jy maak ook tyd om dieper te delf deur persoonlike studie en gesprekke met ander gelowiges. Hoekom moet ons dit doen? Die preek is nie genoeg om die Skrif te leer nie – dit is ook nie veronderstel om te wees nie. Jy moet elders ook leer. Daarom kan die prediker gelowiges oproep en bemoedig om toe te pas. Die prediker het die reg om breër konsepte wat op basiese kennis van die Bybel berus, te integreer, want hy aanvaar jy het hierdie basiese kennis elders geleer.
Wat is dan die nut van goeie prediking? Goeie prediking maak die luisteraars honger vir 'n dieper leerervaring.; dit maak in ons die begeerte wakker om meer van God te weet. Bo en behalwe die preek moet ons ander leerervarings soek. Prediking en Bybelstudie is voordelig, maar saam vermeerder die voordele. Wat moet ons dan doen? Erken die preek is nie genoeg nie; kry 'n groep of maat of studiegids om jou te neem na waarheen die waarheid van die preek jou oproep – steeds dieper.